Da kurserne faldt den 5. september, erklærede Robert Babson i et foredrag under Annual National Business Conference, at "før eller senere kommer der et krak, og det kan blive frygteligt." Han forudsagde et lignende sammenbrud, som var sket under [[Florida-boomen 1926]], hævdede at Dow Jones-aktieindeks ville falde med 60-80 point og spåede, at "fabrikker vil blive lukket..., folk vil miste deres arbejde..., den onde cirkel vil sluttes, og resultatet vil blive en alvorlig depression."<ref name=autogeneret3 /> Reaktionen var en uforbeholden fordømmelse, og økonomiprofessoren [[Irving Fisher]] udtalte, at aktieudbyttet var stigende, at mistro over for aktier var ved at forsvinde, og at investeringsselskaberne kunne tilbyde en "omfattende og klog risikospredning."<ref>Galbraith, s. 111</ref> Mange ansete personer hævdede, at der ikke ville ske nogen nedgang i velstanden, og erklærede, at aktiemarkedet afspejlede de grundlæggende forhold: produktion, beskæftigelse og forbrug, som med bestemthed blev erklærede for "fundamentalt sunde".<ref>Galbraith, s. 112, 117, 142</ref> Selv, da kurserne var faldet, erklærede økonomer, at "udsigterne er gunstige".<ref>Galbraith, s. 163f</ref>
Historie Videnskab Humaniora